CELEX: 52019PC0122
Language: da
Date: 2019-03-07
Title: Forslag til RÅDETS AFGØRELSE om den holdning, der skal indtages af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende tilføjelse af et bilag 4 til aftalen

EUROPA-KOMMISSIONEN
            Bruxelles, den 7.3.2019
            COM(2019) 122 final
            2019/0067(NLE)
            Forslag til
            RÅDETS AFGØRELSE
            om den holdning, der skal indtages af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende tilføjelse af et bilag 4 til aftalen
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  I 2008 indgik Den Europæiske Union og Amerikas Forenede Stater en aftale om regelsamarbejde inden for civil luftfartssikkerhed (i det følgende benævnt "aftalen"). Anvendelsesområdet for aftalen, som trådte i kraft den 1. maj 2011, var oprindelig begrænset til luftdygtighed og miljømæssig afprøvning, godkendelse og kontrol af luftfartsprodukter samt godkendelse og kontrol af vedligeholdelsesanlæg. Aftalens anvendelsesområde blev efterfølgende udvidet til certificering og uddannelse af personale, operation af luftfartøjer samt lufttrafiktjenester og lufttrafikstyring
                     1
                  . Denne udvidelse blev gennemført ved en ændring, der blev undertegnet den 13. december 2017, og som har fundet midlertidig anvendelse fra denne dato.
               
               
                  Under hensyntagen til aftalens udvidede anvendelsesområde udarbejdede Kommissionen, der blev bistået af Den Europæiske Unions Luftfartssikkerhedsagentur (EASA), sammen med den amerikanske luftfartsadministration Federal Aviation Administration (FAA) et nyt bilag 4 til aftalen om kontrol af flyvesimulatortræningsanordninger (FSTD) for at reducere overflødigt forskriftsmæssigt tilsyn med kontrol af flyvesimulatortræningsanordninger i Unionen og USA.
               
               
                  Anvendelsesområdet for det foreslåede nye FSTD-bilag omfatter periodiske evalueringer af fulde flyvesimulatorer (FFS) til flyvemaskiner.
               
               
                  På nuværende tidspunkt er der 131 aktive EASA-certifikater til FFS'er, der befinder sig i USA, og 34 aktive FAA-certifikater til FFS'er, der befinder sig i EU-medlemsstaterne (Det Forenede Kongerige: 17, Nederlandene: 3, Frankrig: 13 og Danmark: 1). Hver af disse anordninger har et dobbelt certifikat: Et EASA- og FAA-certifikat for anordninger, der befinder sig i USA, og et FAA-certifikat samt et certifikat fra en national luftfartsmyndighed eller i visse tilfælde EASA for anordninger, der befinder sig i EU-medlemsstaterne.
               
               
                  For at certifikaterne bevarer deres gyldighed, skal hver af disse simulatorer revurderes med jævne mellemrum. Dette medfører dobbelt revision af hver anordning, hvilket forårsager unødige administrative byrder og yderligere omkostninger til en anden revurdering samt mindsker antallet af anordninger, der er til rådighed til uddannelse af piloter. I 2017 udførte EASA f.eks. 132 periodiske evalueringer af FFS'er, der befinder sig i USA. Omvendt udførte FAA i 2017 34 periodiske evalueringer af FFS'er, der befinder sig i EU-medlemsstaterne. Den pågældende FFS er ikke til rådighed til uddannelse under evalueringen. 
               
               
                  I henhold til det foreslåede nye FSTD-bilag bliver udførelsen af de periodiske evalueringer forenklet. EASA vil støtte sig til FAA med hensyn til de periodiske evalueringer af anordninger, der befinder sig i USA, og FAA vil støtte sig til de nationale luftfartsmyndigheder eller i visse tilfælde EASA med hensyn til de periodiske evalueringer af anordninger, der befinder sig i EU-medlemsstaterne. Dette vil gøre det muligt at undgå overlapning af revisioner og dermed give omkostnings- og produktivitetsbesparelser for EASA, FAA og branchen som helhed. FAA anslår, at den i 2017 har opkrævet omkring 170 000 USD fra operatører af FFS'er, der befinder sig i EU-medlemsstaterne, for at dække omkostningerne ved periodiske evalueringer på stedet, der er udført i Europa. I EU har EASA i 2017 opkrævet over 1,1 mio. EUR fra operatører af FFS'er, der befinder sig i USA, for at dække de rejseudgifter, der er forbundet med periodiske evalueringer, der er udført i USA (ud over udgifterne til arbejdstimer, der er udført på stedet i USA i forbindelse med evalueringerne).
               
            
            
               •Sammenhæng med de gældende regler på samme område
            
            
               
                  Samarbejdet mellem EU og USA om luftfartssikkerhed er en del af luftfartsstrategien for Europa. Det foreslåede nye FSTD-bilag er i overensstemmelse med de overordnede mål i aftalen om regelsamarbejde inden for civil luftfartssikkerhed mellem EU og USA, som er at sikre et højt niveau af civil luftfartssikkerhed verden over og at minimere den økonomiske byrde for luftfartsindustrien og operatørerne som følge af overflødigt forskriftsmæssigt tilsyn.
               
            
            
               •Sammenhæng med Unionens politik på andre områder
            
            
               
                  Aftalen opfylder et grundlæggende mål for Unionens luftfartspolitik over for tredjelande, idet den styrker den civile luftfartssikkerhed og letter samhandel og investeringer i luftfartsprodukter. Det nye FSTD-bilag er i overensstemmelse med Unionens overordnede luftfartspolitik, idet det fremmer gensidig anerkendelse af certifikater og tekniske konstateringer hos centrale internationale partnere og udnytter tilgængelige ressourcer mere effektivt på EU- og medlemsstatsplan.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9.
                        Nærhedsprincippet (for områder, der ikke er omfattet af enekompetence) 
               
               
                  Ikke relevant.
               
            
            
               •Proportionalitetsprincippet
            
            
               
                  Ikke relevant.
               
            
         
         
            
               •Valg af retsakt
            
            
               
                  At tilføje et nyt bilag til aftalen er det mest effektive middel til at nå målet om at muliggøre effektiv gensidig anerkendelse af konstateringer af overensstemmelse og dokumentation for flyvesimulatortræningsanordninger (FSTD). 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  EU-medlemsstater, hvori der befinder sig FFS'er (som er certificeret af FAA), har været involveret i de tillidsskabende foranstaltninger, der blev gennemført af EASA og FAA i 2013 som forberedelse til udarbejdelsen af dette nye bilag.
               
               
                  Kommissionen informerede og hørte EU-medlemsstaterne om udarbejdelsen af et nyt FSTD-bilag i Rådets Luftfartsgruppe via rapporter om drøftelserne i Det Bilaterale Tilsynsudvalg i henhold til aftalen (som EU-medlemsstaterne opfordres til at deltage i) og b) i forbindelse med forberedelserne til Rådets afgørelse (EU) 2018/61 om udvidelse af aftalens anvendelsesområde til at omfatte bl.a. certificering og uddannelse af personale.
               
               
                     Indhentning og brug af ekspertbistand
               
               
                  Europa-Kommissionen blev bistået af EASA ved udarbejdelsen af det nye FSTD-bilag. EASA og FAA foretog en forskriftsmæssig sammenligning af de europæiske og amerikanske krav til certificering af FSTD'er. Denne sammenligning blev færdiggjort i 2014 og gav mulighed for også at registrere forskriftsmæssige forskelle mellem de europæiske og amerikanske systemer. Disse forskelle er omfattet af de såkaldte "særlige betingelser", der er fastsat i det foreslåede FSTD-bilag.
               
               
                  EASA har desuden foretaget en vurdering af FAA's nationale simulatorprogram for at skabe tillid til den amerikanske tilsynsordning for flyvesimulatorer. Denne vurdering omfattede et besøg af EASA på kontoret for det nationale simulatorprogram, der ligger i Atlanta (august 2013), samt observationer af evalueringer, som det nationale simulatorprogram foretog af EASA-certificerede simulatorer i Dallas (november 2013) og Miami (december 2013). Omfanget af vurderingen var begrænset til periodiske evalueringer af fulde flyvesimulatorer for flyvemaskiner, hvilket svarer til anvendelsesområdet for det foreslåede FSTD-bilag. 
               
               
                  Den 2. juli 2014 rapporterede EASA sammen med FAA til Det Bilaterale Tilsynsudvalg, der er nedsat ved aftalen, at den forskriftsmæssige sammenligning og de tillidsskabende foranstaltninger var gennemført. Dette var sidste skridt i det forberedende tekniske arbejde om udarbejdelsen af det nye FSTD-bilag. 
               
            
            
               •Konsekvensanalyse
            
            
               
                  Ikke relevant.
               
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  Ingen virkning for EU-budgettet.
               
            
         
         
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  I EU vil EASA koordinere gennemførelsen af det nye FSTD-bilag. De detaljerede procedurer for gennemførelsen vil blive fastlagt i gennemførelsesprocedurerne for flysimulatorer, som i øjeblikket er ved at blive færdiggjort af de tekniske repræsentanter EASA og FAA (inden vedtagelsen af det nye FSTD-bilag).
               
               
                  Overvågningen af gennemførelsen af FSTD-bilaget vil i første omgang blive foretaget af FSTD-tilsynsudvalget, som vil stå til ansvar over for Det Bilaterale Tilsynsudvalg, der er nedsat i henhold til aftalen. FSTD-tilsynsudvalget vil regelmæssigt rapportere til Det Bilaterale Tilsynsudvalg.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Afsnit 1 "Formål og anvendelsesområde"
               
               
                  I dette afsnit i FSTD-bilaget forklares formålet med bilaget, som er gensidig anerkendelse af konstateringer af overensstemmelse og dokumentation samt ydelse af teknisk bistand med hensyn til periodisk evaluering og kvalificering af FFS'er. 
               
               
                  Bilagets anvendelsesområde omfatter periodisk evaluering og løbende kvalificering af FFS'er til flyvemaskiner, der har en kvalifikation, som er udstedt af FAA og af enten EASA eller en luftfartsmyndighed i en EU-medlemsstat.
               
               
                  Afsnit 2 "Definitioner"
               
               
                  I dette afsnit i FSTD-bilaget defineres nogle af de ofte anvendte tekniske termer.
               
               
                  Afsnit 3 "Et fælles koordineringsorgan"
               
               
                  I dette afsnit nedsættes FSTD-tilsynsudvalget, som vil stå til ansvar over for Det Bilaterale Tilsynsudvalg, og som vil være ansvarlig for at sikre en effektiv gennemførelse af FSTD-bilaget. Formandskabet for FSTD-tilsynsudvalget varetages i fællesskab af direktørerne for luftfartsstandarder hos EASA og FAA. FSTD-tilsynsudvalgets primære ansvarsområder omfatter:
               
               
                  a) udvikling, godkendelse og revision af gennemførelsesprocedurerne for flysimulatorer
               
               
                  b) udveksling af oplysninger om relevante sikkerhedsspørgsmål og opstilling af handlingsplaner for at imødegå dem
               
               
                  c) sikring af en ensartet anvendelse af bilaget
               
               
                  d) udveksling af oplysninger om planlagte og igangværende reguleringsaktiviteter, som kan påvirke bilagets grundlag og anvendelsesområde
               
               
                  e) udveksling af oplysninger om væsentlige ændringer i parternes FSTD-kvalifikationssystemer, som kan påvirke bilagets grundlag og anvendelsesområde
               
               
                  f) løsning af tekniske spørgsmål, der hører under de tekniske repræsentanters og luftfartsmyndighedernes ansvarsområde, og som ikke kan løses på et lavere niveau, samt
               
            
         
         
            
               
                  g) forslag til Det Bilaterale Tilsynsudvalg om ændringer af bilaget.
               
               
                  Afsnit 4 "Gennemførelse"
               
               
                  Dette afsnit indeholder detaljerede betingelser for gensidig anerkendelse af evalueringsrapporter mellem parterne og for videreførelse af EASA- og FAA-kvalifikationerne for FFS'er i henhold til aftalen. De nationale luftfartsmyndigheder i medlemsstaterne eller i visse tilfælde EASA vil udføre evalueringer på vegne af FAA vedrørende anordninger, der befinder sig i EU, og FAA vil udføre evalueringer på vegne af EASA vedrørende anordninger, der befinder sig i USA.
               
               
                  Dette afsnit indeholder også bestemmelser om opfølgning på konstateringerne i evalueringsrapporten, bestemmelser om teknisk bistand i forbindelse med udførelse af særlige evalueringer eller indhentning og levering af data og oplysninger efter anmodning samt om udveksling af oplysninger om revisioner af love, forskrifter, procedurer, politikker eller standarder, som kan påvirke grundlaget for gennemførelsen af bilaget. 
               
               
                  Afsnit 5 "Meddelelse og samarbejde"
               
               
                  Dette afsnit indeholder bestemmelser om meddelelse og udveksling af oplysninger mellem FAA, EASA og, hvor det måtte være relevant, luftfartsmyndighederne i medlemsstaterne. Det omfatter bestemmelser om udpegning af kontaktpunkter for de forskellige tekniske aspekter af FSTD-bilaget samt oplysninger om undtagelser og dispensationer, der er tildelt FFS'er. 
               
               
                  Afsnit 6 "Kvalifikationskrav med henblik på anerkendelse af konstateringer af overensstemmelse"
               
               
                  Dette afsnit indeholder de grundlæggende krav til myndighederne om effektiviteten af deres respektive systemer for det forskriftsmæssige tilsyn med FSTD'er, herunder den juridiske og reguleringsmæssige struktur, ressourcer, uddannelsesprogrammer, dokumentation og fortegnelser samt interne politikker, procedurer og kvalitetssystemer. 
               
               
                  Dette afsnit indeholder endvidere bestemmelser om indledende og løbende påvisning af disse systemers effektivitet, herunder bestemmelser vedrørende parternes deltagelse i hinandens kvalitetsrevisioner og standardiseringsaktiviteter, udveksling af rapporter om kvalitet og standardisering og andre relevante oplysninger, som kan være nødvendige for at opretholde parternes vedvarende tillid til hinandens systemer.
               
               
                  Det er vigtigt at understrege, at myndigheder fra alle EU-medlemsstaterne kan udføre evalueringer af FFS'er på FAA's vegne, så længe de opfylder kravene i bilaget. EASA vil som led i agenturets rutinemæssige standardiseringsaktiviteter have ansvaret for at kontrollere, at evalueringerne er i overensstemmelse med kravene.
               
               
                  Afsnit 7 "Undersøgelser og håndhævelsesforanstaltninger"
               
               
                  Dette afsnit indeholder bestemmelser om samarbejde vedrørende undersøgelser om manglende overholdelse og om håndhævelsesforanstaltninger. I henhold til aftalen bevarer begge parter retten til at træffe håndhævelsesforanstaltninger over for de FSTD-operatører, som er godkendt af FAA eller EASA.
               
               
                  Afsnit 8 "Overdragelsesbestemmelser"
               
               
                  Dette afsnit indeholder bestemmelser om, hvordan FFS'er, som i øjeblikket er under EASA's direkte tilsyn, vil blive overdraget til FAA, samt hvordan FFS'er, som i øjeblikket er under FAA's direkte tilsyn, vil blive overdraget til EU-medlemsstaternes nationale luftfartsmyndigheder. I øjeblikket er der FAA-godkendte FFS'er i fire EU-medlemsstater, nemlig Det Forenede Kongerige, Danmark, Frankrig og Nederlandene.
               
               
                  Overdragelserne skal finde sted senest 18 måneder efter datoen for bilagets ikrafttræden, og de bliver synkroniseret med datoerne for de periodiske evalueringer af anordningerne.
               
               
                  Afsnit 9 "Gebyrer"
               
               
                  Gebyrerne for de periodiske evalueringer af anordningerne vil blive opkrævet i henhold til aftalens artikel 14 og i overensstemmelse med de gældende regelkrav, der i EU er Kommissionens forordning (EU) nr. 319/2014 af 27. marts 2014 om Det Europæiske Luftfartssikkerhedsagenturs gebyrer og afgifter. 
               
               
                  Tillæg 1 "Særlige betingelser"
               
               
                  Dette tillæg indeholder EU's særlige betingelser, der gælder for FFS'er, som befinder sig i USA, og FAA's særlige betingelser, der gælder for FFS'er, som befinder sig i EU. 
               
               
                  Disse særlige betingelser er supplerende regelkrav, der skal kontrolleres i forbindelse med evalueringsrevisionerne for at tage hensyn til forskellene mellem EU's og USA's regelsystemer for flyvesimulatorer. 
               
            
         
         
            
               
                  I EU ligger ansvaret for at kontrollere overholdelse af FAA's særlige betingelser hos de nationale myndigheder i de medlemsstater, hvor anordningerne med FAA-certifikater befinder sig, eller i visse tilfælde hos EASA, hvis den FFS, der befinder sig i EU, er under agenturets tilsyn. Resultaterne af kontrollen af de særlige betingelser vil blive registreret i en "rapport om særlige betingelser", der udarbejdes af den pågældende myndighed efter evalueringen. 
               
               
                  Tillæg 2 "Luftfartsmyndighedernes foranstaltninger"
               
               
                  Dette tillæg indeholder de specifikke foranstaltninger, som de nationale luftfartsmyndigheder i EU-medlemsstaterne skal foretage ved udførelsen af de periodiske evalueringer af FFS'er på vegne af FAA. Dette omfatter planlægning af den periodiske evaluering, forberedelse af udførelsen af evalueringen, udførelse af evalueringen og aktiviteter efter evalueringen såsom udarbejdelse af evalueringsrapporten og rapporten om særlige betingelser, der skal indberettes til FAA. 
               
            
            
               2019/0067 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende tilføjelse af et bilag 4 til aftalen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed ("aftalen") trådte i kraft den 1. maj 2011
                  2
               .
            
            
               (2)Et af aftalens vigtigste formål er at forbedre det mangeårige samarbejde mellem Europa og USA for at sikre et højt niveau af civil luftfartssikkerhed verden over og minimere den økonomiske byrde for luftfartsindustrien og operatørerne som følge af overflødigt forskriftsmæssigt tilsyn.
            
            
               (3)Ændring 1
                  3
                til aftalen udvider anvendelsesområdet for aftalens artikel 2, stk. B, således at den omfatter bl.a. certificering og uddannelse af personale.
            
            
               (4)Aftalens artikel 5, som ændret, indeholder bestemmelser om udarbejdelse af nye bilag til aftalen om spørgsmål, der falder inden for aftalens anvendelsesområde.
            
            
               (5)Begge tekniske repræsentanter, dvs. Den Europæiske Unions Luftfartssikkerhedsagentur for EU og den amerikanske luftfartsadministration Federal Aviation Administration for USA, har fremsat forslaget til Det Bilaterale Tilsynsudvalg om, at det vedtager en beslutning om at indføre et nyt bilag 4 til aftalen for at dække gensidig anerkendelse af konstateringer af overensstemmelse og dokumentation for flyvesimulatortræningsanordninger ("FSTD").
            
            
               (6)Vedtagelse af det nye bilag vil medføre besparelser for begge tekniske repræsentanter og samtidig reducere omkostningerne for branchen (FSTD-operatørerne), og luftfartsselskaberne vil efterfølgende drage fordel af øget adgang til FSTD'er for deres piloter.
            
            
               (7)Aftalens artikel 19, stk. C, fastsætter, at nye bilag træder i kraft efter en beslutning truffet af Det Bilaterale Tilsynsudvalg, der er nedsat i henhold til aftalens artikel 3.
            
            
               (8)Det nye bilag 4 om flyvesimulatortræningsanordninger bør godkendes på Den Europæiske Unions vegne.
            
            
               (9)Artikel 4, stk. 3, i Rådets afgørelse 2011/719/EU af 7. marts 2011 om indgåelse af aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed fastlægger, jf. artikel 218, stk. 9, i traktaten om Den Europæiske Unions funktionsmåde, at Rådet, der træffer afgørelse med kvalificeret flertal og på forslag af Kommissionen, fastlægger den holdning, som Unionen skal indtage i Det Bilaterale Tilsynsudvalg med hensyn til vedtagelse af yderligere bilag i henhold til aftalens artikel 3, stk. C, nr. 7), og artikel 19, stk. C.
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som på Den Europæiske Unions vegne skal indtages i Det Bilaterale Tilsynsudvalg, jf. artikel 3 og 19 i aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed, for så vidt angår Det Bilaterale Tilsynsudvalgs vedtagelse af en beslutning om vedtagelse af bilag 4 til aftalen, baseres på det udkast til Det Bilaterale Tilsynsudvalgs beslutning 0011, der er knyttet til nærværende afgørelse.
            
            
               Artikel 2
            
            
               Den ansvarlige direktør for luftfart i Generaldirektoratet for Mobilitet og Transport bemyndiges i sin egenskab af medformand og Unionens repræsentant i Det Bilaterale Tilsynsudvalg til at undertegne Det Bilaterale Tilsynsudvalgs beslutning 0011.
            
            
               Artikel 3
            
            
               Det Bilaterale Tilsynsudvalgs beslutning offentliggøres efter vedtagelsen i Den Europæiske Unions Tidende. 
            
            
               Artikel 5
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        RÅDETS AFGØRELSE (EU) 2018/61 af 21. marts 2017.
               
               
                  
                     (2)
                  
                        EUT L 291 af 9.11.2011, s. 3.
               
               
                  
                     (3)
                  
                        EUT L 11 af 16.1.2018, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 7.3.2019
            COM(2019) 122 final
            BILAG
            til 
            Forslag til Rådets afgørelse
            
               om den holdning, der skal indtages af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende tilføjelse af et bilag 4 til aftalen
            
               
         
         
            
               DET BILATERALE TILSYNSUDVALG
            
            
               FOR AFTALEN
            
            
               MELLEM
            
            
               AMERIKAS FORENEDE STATER
            
            
               OG DEN EUROPÆISKE UNION
            
            
               OM REGELSAMARBEJDE INDEN FOR CIVIL LUFTFARTSSIKKERHED
            
            
            
               BESLUTNINGSDOKUMENT
            
            
               BESLUTNING NR. 0011
            
            
            
               Idet det bemærkes, at ændring 1 til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed ("aftalen") udvider anvendelsesområdet for aftalens artikel 2, stk. B, til at omfatte bl.a. certificering og uddannelse af personale,
            
            
               og idet det endvidere bemærkes, at aftalens artikel 5, som ændret, indeholder bestemmelser om udarbejdelse af nye bilag til aftalen om spørgsmål inden for aftalens anvendelsesområde, som i henhold til artikel 19, stk. C, herefter træder i kraft ved beslutning truffet af Det Bilaterale Tilsynsudvalg, der er nedsat i henhold til artikel 3, 
            
            
               træffer Det Bilaterale Tilsynsudvalg hermed følgende beslutning: 
            
            
               1.At vedtage bilag 4 (flyvesimulatortræningsanordninger) til aftalen, som er vedhæftet nærværende afgørelse.
            
            
            
               2.Bilag 4 (flyvesimulatortræningsanordninger) til aftalen træder i kraft på dagen for den sidste undertegnelse nedenfor.
            
            
            
               For Det Bilaterale Tilsynsudvalg:
            
            
         
         
            
                     
                        FEDERAL AVIATION ADMINISTRATION
                     
                     
                        DEPARTMENT OF TRANSPORTATION
                     
                     
                        AMERIKAS FORENEDE STATER
                     
                  
                  
                     
                  
                  
                     
                        EUROPA-KOMMISSIONEN
                     
                     
                        DEN EUROPÆISKE UNION
                     
                     
                  
               
                     
                     
                        VED:
                     
                  
                  
                     
                     
                  
                  
                     
                  
                  
                     
                     
                        VED:
                     
                  
                  
                     
                  
               
                     
                     
                        TITEL:
                     
                  
                  
                     
                     
                        Associate Administrator for Aviation Safety
                     
                  
                  
                     
                  
                  
                     
                     
                        TITEL:
                     
                  
                  
                     
                     
                        Direktør, luftfart 
                     
                     
                        Generaldirektoratet for Mobilitet og Transport, Europa-Kommissionen
                     
                  
               
                     
                        DATO:
                     
                  
                  
                     
                  
                  
                     
                  
                  
                     
                        DATO:
                     
                  
                  
                     
                  
               
                     
                        STED:
                     
                  
                  
                     
                        Washington, DC
                     
                  
                  
                     
                  
                  
                     
                        STED:
                     
                  
                  
                     
                        Bruxelles, Belgien
                     
                  
               
            
            
         
         
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 7.3.2019
            COM(2019) 122 final
            BILAG
            til 
            Forslag tilRÅDETS AFGØRELSE
            
               om den holdning, der skal indtages af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende tilføjelse af et bilag 4 til aftalen
            
               
         
         
            
               BILAG 4
            
            
            
                FLYVESIMULATORTRÆNINGSANORDNINGER
            
            
            
               1.FORMÅL OG ANVENDELSESOMRÅDE
            
            
            
               1.1.Parterne har vurderet hinandens standarder, regler, fremgangsmåder og procedurer for periodisk evaluering og løbende kvalificering af fulde flyvesimulatorer (FFS) til flyvemaskiner, og har konkluderet, at de er tilstrækkeligt kompatible til at tillade anerkendelse af hinandens godkendelser og konstateringer. Bilaget omfatter gensidig anerkendelse af konstateringer af overensstemmelse og dokumentation samt ydelse af teknisk bistand med hensyn til periodisk evaluering og kvalificering af FFS'er. Intet i dette bilag kan udlægges som en begrænsning af en parts ret til at handle i henhold til aftalens artikel 15.
            
            
            
               1.2.Dette bilags anvendelsesområde omfatter periodisk evaluering og løbende kvalificering på niveau C, CG, D og DG FFS for flyvemaskiner med en kvalifikation, der er udstedt af den amerikanske luftfartsadministration Federal Aviation Administration (FAA) og af Den Europæiske Unions Luftfartssikkerhedsagentur (EASA) eller en luftfartsmyndighed, afhængigt af hvad der er relevant. Dette anvendelsesområde kan udvides ved en ændring af dette bilag i henhold til en beslutning, der træffes af Det Bilaterale Tilsynsudvalg i henhold til aftalens artikel 19, stk. B.
            
            
            
               1.3.Udvidelse af anvendelsesområdet for dette bilag finder sted efter den nødvendige tillidsskabende proces, der foretages af de tekniske repræsentanter. 
            
            
            
               1.4.Dette bilags anvendelsesområde omfatter ikke flyvesimulatortræningsanordninger (FSTD), der befinder sig uden for det anvendelsesområde, der er angivet i aftalens artikel 12.
            
            
            
               2.DEFINITIONER
            
            
            
               2.1.Ud over definitionerne i aftalen gælder følgende definitioner for dette bilag:
            
            
            
               (a)"Kvalifikationsniveau for FFS'er": graden af overholdelse baseret på
            
         
         
            
               FFS'ens tekniske kapacitet, der er bestemt ved en evaluering af FFS'en i henhold til de fastlagte tekniske evalueringskriterier, som er defineret i de gældende krav. FFS'er kategoriseres som niveau A, B, C og D. Endvidere har nogle anordninger, der er kvalificeret i EU, kvalifikationsniveau AG, BG, CG og DG i henhold til hævdvundne rettigheder.
            
            
            
               (b)"Konstatering": kontrol af, om FSTD'en overholder gældende krav, hvilket registreres som resultater/uoverensstemmelser i den evalueringsrapport, der udarbejdes af FAA, EASA eller en luftfartsmyndighed, afhængigt af hvad der er relevant. 
            
            
            
               (c)"Flyvesimulatortræningsanordning" (FSTD):
            
            
            
               (I)I Den Europæiske Union er det en træningsanordning, som for flyvemaskiner er en fuld flyvesimulator (FFS), en flyvetræningsanordning (FTD), en træningsanordning til flyve- og navigationsprocedurer (FNPT) eller en grundlæggende instrumenttræningsanordning (BITD).
            
            
               (II)I USA er det en træningsanordning, som for flyvemaskiner er en fuld flyvesimulator (FFS) eller en flyvetræningsanordning (FTD). 
            
            
            
               (d)"Fuld flyvesimulator" (FFS): en kopi i naturlig størrelse af cockpittet i et luftfartøj af bestemt type eller fabrikat, model og serie, omfattende den nødvendige sammenkobling af udstyr og computerprogrammer for at repræsentere det pågældende luftfartøjs funktioner under operation på jorden og i luften og omfattende et visuelt system, der giver et billede af udsynet fra cockpittet, samt et system, der ved bevægelse af simulatoren illuderer de forskellige kræfters påvirkning af luftfartøjet.
            
            
            
               (e)"FSTD-evaluering": en vurdering af FSTD'en i forhold til de fastlagte tekniske kriterier for det pågældende niveau, der fører til en FSTD-kvalifikation.
            
            
            
               (f)"FSTD-operatør": angiver den organisation, som er direkte ansvarlig over for EASA eller en luftfartsmyndighed, afhængigt af hvad der er relevant, for at anmode om og vedligeholde kvalificeringen af en bestemt FSTD, og som skal opfylde del-ORA-kravene i forordning (EU) nr. 1178/2011.
            
            
            
               (g) "FSTD-sponsor": angiver den organisation, som er direkte ansvarlig over for FAA for at anmode om og vedligeholde kvalificeringen af en bestemt FSTD, og som skal opfylde kravene i afsnit 14 i United States Code of Federal Regulations, part 60 (herefter benævnt "part 60").
            
            
            
               (h)"Hævdvundne rettigheder": 
            
            
               (I)I USA er det en FSTD-operatør/-sponsors ret til at beholde det kvalifikationsniveau, der er tildelt ved et tidligere Advisory Circular (vejledende cirkulære). 
            
            
               (II)I Den Europæiske Union er det en FSTD-operatør/-sponsors ret til at beholde det kvalifikationsniveau, der er tildelt ved en tidligere forordning. Det er også en FSTD-brugers ret til at beholde den godskrivning af træning, prøvning og kontrol, der blev opnået i henhold til den tidligere forordning.
            
         
         
            
            
               (i)"Hovedkvalifikationsprøvevejledning" (MQTG): den kvalifikationsprøvevejledning, som er godkendt af myndigheden, og som omfatter resultaterne af prøver, som bevidnes af FAA, EASA eller en luftfartsmyndighed, afhængigt af hvad der er relevant. Hovedkvalifikationsprøvevejledningen tjener som reference for fremtidige evalueringer.
            
            
            
               (j)"Kvalifikationsprøvevejledning" (QTG): et dokument, der anvendes til at påvise, at ydeevne og betjeningsegenskaber er inden for luftfartøjets forud fastsatte grænser, og at alle relevante krav er opfyldt. 
            
            
            
               (k)"Særlige betingelser": de krav, der på grundlag af en sammenligning af de respektive regelsystemer for evaluering og kvalificering af FFS'er har vist sig ikke at være fælles for begge systemer, og som er tilstrækkeligt væsentlige til at være omfattet af dette bilag. 
            
            
            
               3.ET FÆLLES KOORDINERINGSORGAN
            
            
            
               3.1.Sammensætning
            
            
            
               3.1.1.Der nedsættes herved under Det Bilaterale Tilsynsudvalg et fælles koordineringsorgan kaldet FSTD-tilsynsudvalget under fælles ledelse af EASA's direktør for luftfartsstandarder og FAA's administrerende direktør for luftfartsstandarder. FSTD-tilsynsudvalget omfatter FSTD-eksperter fra hver af de tekniske repræsentanter. 
            
            
            
               3.1.2.Den fælles ledelse kan opfordre andre til at deltage i FSTD-tilsynsudvalget for at gøre det lettere at opfylde målene i dette bilag. 
            
            
            
               3.2.Mandat
            
            
            
               3.2.1.FSTD-tilsynsudvalget afholder møde mindst en gang om året for at sikre, at dette bilag fungerer og gennemføres effektivt. FSTD-tilsynsudvalgets opgaver omfatter bl.a.:
            
            
            
               (a)udvikling, godkendelse og revision af de tekniske gennemførelsesprocedurer for simulatorer til evaluering og kvalificering af FFS'er, herunder samarbejde, bistand, informationsudveksling og aktiviteter knyttet til vedvarende tillid, der skal anvendes i de processer, som er omfattet af dette bilag
            
         
         
            
            
               (b)udveksling af oplysninger om relevante sikkerhedsspørgsmål og opstilling af handlingsplaner for at imødegå dem
            
            
            
               (c)sikring af en ensartet anvendelse af dette bilag
            
            
            
               (d)udveksling af oplysninger om planlagte og igangværende reguleringsaktiviteter, som kan påvirke bilagets grundlag og anvendelsesområde
            
            
            
               (e)udveksling af oplysninger om væsentlige ændringer i parternes FSTD-kvalifikationssystemer, som kan påvirke bilagets grundlag og anvendelsesområde
            
            
            
               (f)løsning af tekniske spørgsmål, der hører under de tekniske repræsentanters og luftfartsmyndighedernes ansvarsområde, og som ikke kan løses på et lavere niveau, samt
            
            
            
               (g)forslag til Det Bilaterale Tilsynsudvalg om ændringer af dette bilag.
            
            
            
               3.2.2.FSTD-tilsynsudvalget henviser uløste spørgsmål til Det Bilaterale Tilsynsudvalg og sikrer gennemførelsen af de beslutninger, som træffes af Det Bilaterale Tilsynsudvalg angående dette bilag. 
            
            
            
               4.GENNEMFØRELSE
            
            
            
               4.1.De tekniske repræsentanter udarbejder og vedligeholder til kontrolformål en hovedliste over FFS'er, hvis kvalifikationer er omfattet af dette bilag. Procedurerne for udarbejdelse og vedligeholdelse af denne hovedliste fastlægges i de tekniske gennemførelsesprocedurer for simulatorer. 
            
            
            
               4.2.Fortsat FAA-kvalifikation
            
         
         
            
            
               4.2.1.Parterne aftaler, at en FFS, som:
            
            
            
               (a)har en aktuel kvalifikation i overensstemmelse med det gældende EU-kvalifikationsgrundlag og 
            
            
            
               (b)opfylder betingelserne i dette bilag, herunder FAA's særlige betingelser i tillæg 1, uanset de krav til kvalitetsstyringssystemet for simulatorer i part 60, der gælder for indehaveren af FFS-certifikatet, 
            
            
            
               anses for efter modtagelse, gennemgang og anerkendelse af de evalueringsrapporter og rapporter om særlige betingelser, der er udarbejdet af EASA eller en luftfartsmyndighed, afhængigt af hvad der er relevant, at opfylde de tekniske krav til fortsat FAA-kvalifikation.
            
            
            
               4.2.2.De kompetente luftfartsmyndigheder skal træffe de foranstaltninger, der er defineret i tillæg 2 til dette bilag, når de handler på vegne af FAA i forbindelse med den periodiske evaluering af hver FFS, der er omfattet af dette bilag.
            
            
            
               4.3.Fortsat EASA-kvalifikation
            
            
            
               4.3.1.Parterne aftaler, at en FFS, som: 
            
            
            
               (a)har en aktuel FAA-kvalifikation i overensstemmelse med det gældende kvalifikationsgrundlag i USA og
            
            
            
               (b)opfylder betingelserne i dette bilag, herunder EU's særlige betingelser i tillæg 1, uanset de del-ORA-krav, der gælder for indehaveren af FSTD-certifikatet, 
            
            
            
               anses for efter modtagelse, gennemgang og anerkendelse af de evalueringsrapporter og rapporter om særlige betingelser, der er udarbejdet af FAA, at opfylde de tekniske krav til fortsat EASA-kvalifikation.
            
         
         
            
            
               4.4.Gensidig anerkendelse af evalueringsrapporter
            
            
            
               4.4.1.Med forbehold af bestemmelserne i dette bilag aftaler parterne, at de tekniske repræsentanter og luftfartsmyndighederne, afhængigt af hvad der er relevant, skal udlevere rapporterne om periodisk evaluering af FFS'er og særlige betingelser til den anden parts tekniske repræsentant. Disse rapporter skal indeholde konstateringer af overensstemmelse med de respektive krav i EU og USA, som udgør grundlaget for udstedelsen eller den fortsatte gyldighed af deres respektive FFS-kvalifikationer, afhængigt af hvad der er relevant. 
            
            
            
               4.5.Opfølgning på konstateringerne i evalueringsrapporten
            
            
            
               4.5.1.FSTD-operatøren/-sponsoren afhjælper konstateringer med den tekniske repræsentant eller den luftfartsmyndighed, der udførte evalueringen, medmindre den relevante tekniske repræsentant i de tilfælde, der er defineret i de tekniske gennemførelsesprocedurer for simulatorer, angiver andet. I sådanne tilfælde, hvor et besøg på stedet er nødvendigt for at vurdere afhjælpningen af konstateringen, skal dette besøg på stedet, i det omfang ressourcerne tillader det, gennemføres af den tekniske repræsentant eller, hvor det måtte være relevant, af den luftfartsmyndighed, der gennemførte evalueringen.
            
            
            
               4.6.Hvis der opstår omstændigheder uden for omfanget af de periodiske evalueringer, skal hver parts tekniske repræsentant eller, hvor det måtte være relevant, en luftfartsmyndighed ved anmodning og efter gensidig overenskomst yde den anden parts tekniske repræsentant eller, hvor det måtte være relevant, en luftfartsmyndighed teknisk bistand efter behov med hensyn til evalueringer af FFS'er. De tekniske repræsentanter eller en luftfartsmyndighed kan afvise at yde en sådan teknisk bistand på grund af manglende ressourcer. Denne bistand kan omfatte følgende områder (listen er ikke udtømmende):
            
            
            
               (a)gennemførelse af og rapportering om undersøgelser efter anmodning
            
            
            
               (b)fremskaffelse og forelæggelse af data efter anmodning samt
            
            
            
               (c)udførelse af en særlig evaluering af en FFS i tilfælde af flytning eller ændring af anordningen.
            
            
            
               4.7.I henhold til aftalens artikel 15, stk. B, kan de tekniske repræsentanter udføre uafhængige evalueringer af anordninger i tilfælde af specifikke sikkerhedsproblemer.
            
            
            
               4.8.Grundlaget for gennemførelsen af dette bilag kan påvirkes, hvis parterne foretager ændringer af deres organisationsstruktur, love, regler, procedurer, politik eller standarder, herunder også internt i de tekniske repræsentanter og luftfartsmyndighederne. Hver part underretter via de tekniske repræsentanter og luftfartsmyndighederne, afhængigt af hvad der er relevant, ved førstkommende lejlighed den anden part om planlagte ændringer, og det drøftes, i hvilket omfang sådanne planlagte ændringer påvirker grundlaget for dette bilag. Hvis samråd i henhold til aftalens artikel 15, stk. C, munder ud i en aftale om at ændre dette bilag, søger parterne at sikre, at en sådan ændring træder i kraft samtidig med eller snarest muligt efter ikrafttrædelsen eller gennemførelsen af den ændring, som gav anledning til at ændre bilaget. 
            
         
         
            
            
               5.MEDDELELSE OG SAMARBEJDE
            
            
            
               5.1.De tekniske repræsentanter udveksler og fører en liste over kontaktpunkter vedrørende dette bilags forskellige tekniske aspekter.
            
            
            
               5.2.Alle meddelelser, herunder teknisk dokumentation, mellem de tekniske repræsentanter og, hvor det måtte være relevant, luftfartsmyndighederne skal være affattet på engelsk.
            
            
            
               5.3.Formatet for alle datoer, der anvendes i meddelelser, er DD MMM ÅÅÅÅ, f.eks. "05 MAY 2014".
            
            
            
               5.4.De tekniske repræsentanter og luftfartsmyndighederne skal underrette hinanden om undtagelser og dispensationer, der er tildelt FFS'er, der er omfattet af dette bilag.
            
            
            
               5.5.Evalueringsvejledning
            
            
               De tekniske repræsentanter og luftfartsmyndighederne forelægger med henblik på gennemgang alle særlige instrukser eller anmodninger, der skal gennemføres i løbet af en evaluering, mindst 30 kalenderdage forud for evalueringen.
            
            
            
               6.KVALIFIKATIONSKRAV MED HENBLIK PÅ ANERKENDELSE AF KONSTATERINGER AF OVERENSSTEMMELSE
            
            
            
               6.1.Grundlæggende krav
            
            
            
               6.1.1.Hver teknisk repræsentant og, hvor det måtte være relevant, enhver luftfartsmyndighed skal over for den anden tekniske repræsentant påvise effektiviteten af deres respektive system for det forskriftsmæssige tilsyn med FSTD'er. For at udføre evalueringer af FFS'er på hinandens vegne skal de tekniske repræsentanter og luftfartsmyndighederne, afhængigt af hvad der er relevant, påvise effektivitet og hensigtsmæssighed, for så vidt angår deres: 
            
            
         
         
            
               (a)juridiske og reguleringsmæssige struktur
            
            
            
               (b)organisationsstruktur
            
            
            
               (c)ressourcer, herunder tilstrækkeligt kvalificeret personale
            
            
            
               (d)uddannelsesprogram for det tekniske personale
            
            
            
               (e)interne politikker, processer og procedurer, herunder et kvalitetssystem
            
            
            
               (f)dokumentation og fortegnelser
            
            
            
               (g)tilsynsprogram samt
            
            
            
               (h)myndighed over regulerede enheder og anordninger.
            
            
            
               6.2.Tillid i opstartsfasen
            
            
            
               6.2.1.Hver teknisk repræsentant har gennem tillidsskabende aktiviteter i opstartsfasen over for den anden tekniske repræsentant påvist effektiviteten af deres respektive systemer for det forskriftsmæssige tilsyn med aktiviteter, der er omfattet af dette bilag. De tekniske repræsentanter har også over for hinanden påvist effektiviteten af deres kvalitetsrevisioner og standardiseringsaktiviteter, herunder revisioner af luftfartsmyndigheder, jf. afsnit 6.3.1.
            
            
                
            
         
         
            
               6.2.2.EU's tekniske repræsentant skal, inden en luftfartsmyndighed påbegynder evalueringer af FFS'er på vegne af USA's tekniske repræsentant, udføre en vurdering af den pågældende luftfartsmyndighed i henhold til bestemmelserne i de tekniske gennemførelsesprocedurer for simulatorer.
            
            
            
               6.3.Vedvarende tillid
            
            
            
               6.3.1.De tekniske repræsentanter og luftfartsmyndighederne skal fortsat påvise, at deres tilsyn er effektivt, jf. afsnit 6.1.1, i overensstemmelse med de relevante bestemmelser i de tekniske gennemførelsesprocedurer for simulatorer, som er udarbejdet og godkendt af FSTD-tilsynsudvalget.
            
            
            
               (a)De tekniske repræsentanter og luftfartsmyndighederne, afhængigt af hvad der er relevant, skal navnlig:
            
            
            
               I)have ret til at deltage som observatør: for EASA's vedkommende i FAA's kvalitetsrevisioner og standardiseringsmøder samt for FAA's vedkommende i EASA's standardiseringsaktiviteter.
            
            
            
               II)sikre, at FSTD-operatører/-sponsorer giver begge tekniske repræsentanter adgang til revisioner, evalueringer og inspektioner, i det omfang det er relevant
            
            
            
               III)stille rapporter til rådighed fra revisioner, standardiseringsinspektioner og gensidige inspektioner, der gælder for dette bilag
            
            
            
               IV)udveksle relevante sikkerhedsoplysninger og kendte begrænsninger, som kan påvirke en luftfartsmyndigheds eller teknisk repræsentants mulighed for fuldt ud at opfylde de gældende internationale sikkerhedsstandarder eller et sikkerhedskrav, der er fastsat i aftalen
            
            
            
               V)stille det nødvendige personale til rådighed, der kan deltage i revisioner og inspektioner, der gælder for dette bilag
            
            
            
               VI)stille FSTD-operatørernes/-sponsorernes fortegnelser, herunder evalueringsrapporter og rapporter om særlige betingelser, til rådighed
            
            
         
         
            
               VII)i det omfang det er nødvendigt, yde tolkebistand på lufthavnsmyndighedens kontor under gennemgangen af FFS-fortegnelser og dokumentation, som er registreret på det nationale sprog, samt
            
            
            
               VIII)bistå hinanden i færdigbehandlingen af eventuelle konstateringer i forbindelse med gensidige inspektioner.
            
            
            
               (b)EU's tekniske repræsentant udfører supplerende standardiseringsrevisioner for at sikre luftfartsmyndighedens overholdelse af betingelserne i bilaget og navnlig de særlige FAA-betingelser, der gælder for FFS'er, som befinder sig i EU, i henhold til de tekniske gennemførelsesprocedurer for simulatorer.
            
            
            
               c) 
                     De tekniske repræsentanter underretter ved førstkommende lejlighed hinanden, hvis en teknisk repræsentant eller luftfartsmyndighed ikke er i stand til at opfylde et af kravene i afsnit 6.3.1. Hvis en af de tekniske repræsentanter er af den opfattelse, at de tekniske kompetencer ikke længere er tilstrækkelige, holder de tekniske repræsentanter samråd og foreslår en handlingsplan, herunder eventuelle nødvendige korrigerende foranstaltninger, med henblik på at afhjælpe sådanne mangler.
            
            
            
               d) 
                     Hvis en teknisk repræsentant eller luftfartsmyndighed ikke afhjælper mangler inden for den tidsramme, der er anført i handlingsplanen, kan hver af de tekniske repræsentanter forelægge sagen for FSTD-tilsynsudvalget.
            
            
            
               e) 
                     Når en part har til hensigt at suspendere anerkendelsen af konstateringer eller kvalificeringer, der er foretaget af en teknisk repræsentant eller en luftfartsmyndighed inden for rammerne af dette bilag, skal parten straks underrette den anden part herom i henhold til aftalens artikel 18, stk. A.
            
            
            
               7.UNDERSØGELSER OG HÅNDHÆVELSESFORANSTALTNINGER
            
            
            
               7.1.Parterne bevarer retten til at træffe håndhævelsesforanstaltninger over for de FSTD-operatører/-sponsorer, som er godkendt af FAA eller EASA. 
            
            
            
               7.2.I overensstemmelse med bestemmelserne i aftalens artikel 8 skal hver part gennem sin tekniske repræsentant og, hvor det måtte være relevant, luftfartsmyndighederne straks underrette den anden part om undersøgelser og efterfølgende foranstaltninger til at afhjælpe manglende overensstemmelse inden for rammerne af dette bilag, hvis den manglende overensstemmelse kan medføre en bod, tilbagekaldelse, suspension eller nedjustering af FFS-kvalifikationen.
            
            
            
               7.3.I tilfælde af tilbagekaldelse eller suspension af en FFS-kvalifikation skal den tekniske repræsentant og, hvor det måtte være relevant, en luftfartsmyndighed underrette den anden tekniske repræsentant om tilbagekaldelsen eller suspensionen.
            
            
         
         
            
               7.4.Ovennævnte meddelelser sendes til den anden parts relevante kontaktpunkt.
            
            
            
               8.OVERDRAGELSESBESTEMMELSER 
            
            
            
               8.1Periodiske evalueringer af FFS'er, hvis kvalifikationer blev udstedt af FAA i henhold til bestemmelserne i gennemførelsesprocedurerne vedrørende flysimulatorer for USA og Det Forenede Kongerige, skal fortsat udføres, indtil overdragelsen af evalueringsaktiviteter i henhold til afsnit 8.2 er gennemført. (Gennemførelsesprocedurerne vedrørende flysimulatorer for USA og Det Forenede Kongerige af 20. december 1995 blev revideret den 6. oktober 2005. De blev indgået i henhold til aftalen mellem Amerikas Forenede Staters regering og regeringen for Det Forenede Kongerige Storbritannien og Nordirland om fremme af luftfartssikkerheden, der blev underskrevet i London den 12. december 1995).
            
            
            
               8.2Parterne aftaler, at overdragelsen af evalueringerne af FFS'er i henhold til dette bilag skal udføres i overensstemmelse med følgende overdragelsesbestemmelser:
            
            
            
               (a)En luftfartsmyndighed og de tekniske repræsentanter skal gennemføre uddannelse af tilstrækkeligt personale med hensyn til procedurerne i forbindelse med aftalen, dette bilag samt EU's og USA's særlige betingelser, alt efter hvad der er relevant, inden overdragelsen. 
            
            
            
               (b)Når et tilstrækkeligt antal medarbejdere har gennemført uddannelsen, overdrager de tekniske repræsentanter evalueringsaktiviteterne for kvalificerede FFS'er til de tekniske repræsentanter eller luftfartsmyndighederne, alt efter hvad der er relevant. 
            
            
            
               (c)Overdragelserne skal finde sted senest 18 måneder efter datoen for dette bilags ikrafttræden.
            
            
            
               (d)De tekniske repræsentanter og luftfartsmyndighederne aftaler en procedureteknisk plan og en tidsplan for: 
            
            
            
               I)synkronisering af periodiske evalueringer og
            
            
            
               II)udførelse af alle evalueringer i henhold til dette bilag.
            
            
         
         
            
               9.GEBYRER
            
            
            
               9.1
                     Der opkræves gebyrer i henhold til aftalens artikel 14 og i overensstemmelse med de gældende regelkrav.
            
            
               
            
               Tillæg 1
            
            
            
               SÆRLIGE BETINGELSER
            
            
            
               1.EU'S SÆRLIGE BETINGELSER, DER GÆLDER FOR FULDE FLYVESIMULATORER (FFS) I LUFTFARTØJSKATEGORIEN FLYVEMASKINER, SOM BEFINDER SIG I USA
            
            
            
               1.1.De særlige betingelser, der er omhandlet i afsnit 4.3.1, jf. de tekniske gennemførelsesprocedurer for simulatorer, er følgende:
            
            
            
               (a)FSTD-sponsoren udleverer følgende til FAA:
            
            
            
               I.dossier om periodiske evalueringer
            
            
            
               II.årlige fortegnelser over udflyvninger 
            
            
            
               III.kontrolfortegnelser over simulatorens sikkerhedsfunktioner (ORA.FSTD.115 Installation, litra b), i forordning (EU) 1178/2011) samt
            
            
         
         
            
               IV.ændringer til det FSTD-datablad, der er offentliggjort af EASA.
            
            
            
               (b)Vejledningen til instruktørens arbejdsstation skal omfatte operationsinstrukser med EU's standarder.
            
            
            
               (c)Indstillinger og angivelser for instruktørens arbejdsstation skal være i overensstemmelse med det internationale enhedssystem (SI).
            
            
            
               (d)Der skal evalueres mindst én anmeldt kvalifikationsmodel af en europæisk lufthavn/flyveplads med korrekt opstilling af modeller og navigations-/kommunikationsfaciliteter.
            
            
            
               (e)Instrumentindflyvninger i kategori I, II eller III (hvis det er relevant) og start ved dårlig sigtbarhed skal demonstreres i en europæisk lufthavn og med dertil hørende indstillinger, der vælges fra instruktørens arbejdsstation.
            
            
            
               (f)FFS'en skal afspejle den europæiske konfiguration af den simulerede flyvemaskine.
            
            
            
               (g)Der skal gennemføres en vedvarende og uafbrudt flyvning i forbindelse med evalueringen.
            
            
            
               (h)Alle motortilpasninger, der er anført i EASA's kvalifikationscertifikat for FFS'er, skal evalueres i hver evaluering.
            
            
            
               (i)Hvis der for flere flyelektronikkonfigurationer af en enkelt FFS er udstedt flere EASA-kvalifikationscertifikater for FFS'er, skal hver konfiguration — med hver motortilpasning, hvis det er relevant — evalueres i hver evaluering.
            
            
            
               (j)Der skal udføres FFS-specifikke objektive, funktionelle og subjektive prøvninger i henhold til gældende europæiske krav, som ikke er omfattet af det gældende FAA-standardniveau for FFS-kvalifikationer.
            
            
         
         
            
               2.FAA'S SÆRLIGE BETINGELSER, DER GÆLDER FOR FULDE FLYVESIMULATORER (FFS) I LUFTFARTØJSKATEGORIEN FLYVEMASKINER, SOM BEFINDER SIG I EU
            
            
            
               2.1.De særlige betingelser, der er omhandlet i afsnit 4.2.1, jf. de tekniske gennemførelsesprocedurer for simulatorer, er følgende:
            
            
               (a)FSTD-operatøren skal:
            
            
            
               I)give luftfartsmyndigheden eller EASA, afhængigt af hvad der er relevant, bevis for, at FAA's FSTD-direktiver er indarbejdet i hovedkvalifikationsprøvevejledningen, og
            
            
            
               II)udpege eventuelle ændringer i den FFS-konfigurationsliste, der er offentliggjort af FAA.
            
            
            
               (b)Vejledningen til instruktørens arbejdsstation skal omfatte operationsinstrukser med USA's standarder.
            
            
            
               (c)Indstillinger og angivelser for instruktørens arbejdsstation skal være i overensstemmelse med de amerikanske måleenheder.
            
            
            
               (d)Der skal evalueres mindst én anmeldt kvalifikationsmodel af en amerikansk lufthavn/flyveplads med korrekt opstilling af modeller og navigations-/kommunikationsfaciliteter.
            
            
            
               (e)Instrumentindflyvninger i kategori I, II eller III (hvis det er relevant) skal demonstreres i en amerikansk lufthavn og med dertil hørende indstillinger, der vælges fra instruktørens arbejdsstation.
            
            
            
               (f)FFS'en skal afspejle den amerikanske konfiguration af den simulerede flyvemaskine.
            
            
            
               (g)Alle konfigurationer, der er anført i FAA's kvalifikationscertifikat for FFS'er, skal evalueres i hver evaluering.
            
         
         
            
            
               (h)Der skal gennemføres en cirklingsindflyvning til en amerikansk lufthavn med den maksimalt påviste landingsvægt.
            
            
            
               (i)Der skal udføres FFS-specifikke objektive, funktionelle og subjektive prøvninger i henhold til gældende amerikanske krav, som ikke er omfattet af det gældende europæiske standardniveau for FFS-kvalifikationer.
            
            
            
               
            
            
               Tillæg 2
            
            
            
               LUFTFARTSMYNDIGHEDENS FORANSTALTNINGER
            
            
            
               Den kompetente luftfartsmyndighed, der handler på FAA's vegne, skal træffe følgende foranstaltninger for de periodiske evalueringer af hver FFS, der er omfattet af dette bilag, i henhold til de tekniske gennemførelsesprocedurer for simulatorer:
            
            
            
               1.Den periodiske evaluering planlægges, og den planlagte dato for evalueringen formidles til FAA.
            
            
            
               2.Evalueringen forberedes. Inspektøren/inspektørerne fra den evaluerende luftfartsmyndighed skal:
            
            
            
               (a)udpege de særlige betingelser
            
            
               (b)indhente de relevante formularer og tjeklister samt
            
            
               (c)identificere eventuelle ændringer, der har fundet sted mellem periodiske evalueringer.
            
         
         
            
            
               3.Evalueringen udføres under hensyntagen til de særlige betingelser og de relevante bestemmelser i de tekniske gennemførelsesprocedurer for simulatorer.
            
            
            
               4.Aktiviteter efter evalueringen udføres, herunder:
            
            
            
               (a)fremsendelse af følgende oplysninger/dokumentation til FAA senest fem arbejdsdage efter afslutningen af evalueringen:
            
            
               I.evalueringsrapport
            
            
               II.FFS-konfigurationsliste samt
            
            
               III.rapport om særlige betingelser.
            
            
            
               (b)udførelse af besøg på stedet, jf. afsnit 4.5.1. i dette bilag.